เรามีคะแนนสะสมจากการเป็นลูกค้าประกัน ก็เลยมาขอใช้สิทธิ์แลกคะแนนเป็นเครื่องดื่มน้ำมะพร้าวสักหน่อยค่ะ

สำหรับสาขานี้ จะอยู่ในโซน Gourmet Market ชั้น G เพื่อนๆสามารถเข้าช่องที่ด้านขวาเป็น Information ได้ค่ะ (ช่องที่ตั้งร้าน Chikalacious) พอเดินตรงเข้ามาจะเป็นโซนผลไม้ เดินมาอีกนิดจะเจอร้านน้ำผักผลไม้สกัดเย็น Drink me ทางซ้ายมือ เดินเลยร้านมา จะเจอสลัดบาร์ทางซ้ายมือ ก็ให้เลี้ยวซ้าย จะเห็นร้านนี้เป็นร้านเล็กๆค่ะ (ถ้าเดินมา เจอร้านน้ำผักผลไม้สกัดเย็น Drink me ทางขวามือ ก็ให้เลี้ยวขวาแทนค่ะ)

เมนูที่เราเลือกได้จะเป็น Coco Snowflake ซึ่งมี 3 รสชาติค่ะ คือ
No Sugar อร่อยหวานแบบธรรมชาติล้วนๆไร้น้ำตาล
Extreme อร่อยแบบเข้มข้นหวานมัน มีน้ำตาลผสม 2%
Charcoal รสหวานธรรมชาติ ใช้เปลือกมะพร้าวมาเผาเพื่อให้ได้ผงถ่านสีดำหอมๆ
ซึ่งวันที่เราไป จะมีแต่แบบ No Sugar กับ Charcoal ค่ะ

- Chacoal Coco Snow Flake น้ำมะพร้าวน้ำหอมเกล็ดหิมะ สูตรผสมถ่านมะพร้าว (Size M) 89 บาท

มาแบบสีดำสนิท พอเปิดฝาดูจะเห็นเนื้อมะพร้าวที่ปั่นไปพร้อมกับน้ำค่ะ พอได้ลองทาน หวานๆหอมๆสดชื่นดีค่ะ มีได้เคี้ยวเนื้อมะพร้าวกรุบๆด้วย ก็เพลินดีค่ะ แต่ว่าทานไปได้ไม่ถึงครึ่งแก้ว ดูดต่อไม่ได้ค่ะ เลยเปิดฝาดู โอ้ว น้ำแข็งเน้นๆ ก็เลยต้องเดินถือรอละลาย แล้วแบบอยู่ในห้าง กว่าจะละลาย ถือจนมือเย็นค่ะ >.< อยากเปิดฝาเทกรอกเข้าปากมาก 55 แต่ก็ต้องสงวนท่าทีเล็กน้อย เลยค่อยๆทานไปจนหมดแก้ว ซึ่งใช้เวลาพอควรเลยค่ะ

โดยรวมก็รสชาติโอเคนะคะ หวานหอมดี แต่เสียตรงที่ถ้าหิวๆน้ำมานี่ไม่สะใจเลย เพราะทานได้นิดเดียว ก็ต้องรอละลายกว่าจะทานต่อได้ค่ะ